CELEX: 32016D1079
Language: hr
Date: 2016-06-23 00:00:00
Title: Odluka Političkog i sigurnosnog odbora (ZVSP) 2016/1079 od 23. lipnja 2016. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke EUNAVFOR MED/1/2015 (EUNAVFOR MED/2/2016)

5.7.2016   
            
            
               HR
            
            
               Službeni list Europske unije
            
            
               L 179/31
            
         ODLUKA POLITIČKOG I SIGURNOSNOG ODBORA (ZVSP) 2016/1079
   od 23. lipnja 2016.
   o imenovanju zapovjednika snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) i stavljanju izvan snage Odluke EUNAVFOR MED/1/2015 (EUNAVFOR MED/2/2016)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća (ZVSP) 2015/778 od 18. svibnja 2015. o vojnoj operaciji Europske unije na južnom središnjem Sredozemlju (operacija EUNAVFOR MED SOPHIA) (1), a posebno njezin članak 6.,
   budući da:
   
               (1)
            
            
               U skladu s člankom 6. stavkom 1. Odluke (ZVSP) 2015/778 Vijeće je ovlastilo Politički i sigurnosni odbor (PSO) za donošenje odluka o imenovanju zapovjednika snaga EU-a za operaciju EUNAVFOR MED SOPHIA („zapovjednik snaga EU-a”).
            
         
               (2)
            
            
               PSO je 17. lipnja 2015. donio Odluku (ZVSP) 2015/958 (2) o imenovanju kontraadmirala Andree GUEGLIA zapovjednikom snaga EU-a.
            
         
               (3)
            
            
               Zapovjednik operacije EU-a preporučio je imenovanje kontraadmirala Giuseppea BERUTTIJA BERGOTTA novim zapovjednikom snaga EU-a na mjesto kontraadmirala Andree GUEGLIA od 27. lipnja 2016.
            
         
               (4)
            
            
               Vojni odbor EU-a podržao je tu preporuku.
            
         
               (5)
            
            
               Stoga bi Odluku (ZVSP) 2015/958 trebalo staviti izvan snage.
            
         
               (6)
            
            
               U skladu s člankom 5. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, Danska ne sudjeluje u pripremi i provedbi odluka i djelovanja Unije koji imaju implikacije u području obrane,
            
         DONIJELO JE OVU ODLUKU:
   Članak 1.
   Kontraadmiral Giuseppe BERUTTI BERGOTTO imenuje se zapovjednikom snaga EU-a za vojnu operaciju Europske unije na južnom središnjem Sredozemlju (operacija EUNAVFOR MED SOPHIA) od 27. lipnja 2016.
   Članak 2.
   Odluka (ZVSP) 2015/958 stavlja se izvan snage s učinkom od 27. lipnja 2016.
   Članak 3.
   Ova Odluka stupa na snagu 27. lipnja 2016.
   
      Sastavljeno u Bruxellesu 23. lipnja 2016.
      
         
            Za Politički i sigurnosni odbor
         
         
            Predsjednik
         
         W. STEVENS
      
   
   
      (1)  SL L 122, 19.5.2015., str. 31.
   
   
      (2)  Odluka Političkog i sigurnosnog odbora (ZVSP) 2015/958 od 17. lipnja 2015. o imenovanju zapovjednika snaga EU-a za vojnu operaciju Europske unije na južnom središnjem Sredozemlju (EUNAVFOR MED) (EUNAVFOR MED/1/2015) (SL L 156, 20.6.2015., str. 24.).